Diari Oficial de la Generalitat Valenciana


Sumari del DOGV 6257, del 30-04-2010 (2010/3518)

Notificació de la sentència dictada en el judici verbal de desnonament per falta de pagament número 1852/2008.
--------------------------------------------------------------------------------------------------------------

### Dades del document

Número de DOGV
:   6257

Data del DOGV
:   30-04-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/3518


Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal de desnonament per falta de pagament número 1852/2008. [2010/3518]  
Judici verbal (desnonament per falta de pagament) 001852/2008   
Part demandant: Amparo Albors Gorris.   
Part demandada: Julio José Muñoz Guardiola.  
Sobre: verbals arrendaticis.  
En el judici a què es fa referència s'ha dictat la sentència que té l'encapçalament i la part dispositiva següents:  
«Sentència número 57/2009   
València, 7 d'abril de 2009   
M.ª del Carmen Moreno Martínez, magistrada del Jutjat de Primera Instància número 20 d'aquesta ciutat, he vist aquestes actuacions de judici verbal número 1852/2008, instades per Amparo Albors Gorris, representada pel procurador Rafael Francisco Alario Mont i defesa per l'advocat José Cervera Alcaide, contra Julio José Muñoz Guardiola, declarat en rebel·lia, i atesos els següents   
Dispositiva   
Estime la demanda formulada pel procurador Rafael Francisco Alario Mont, en nom i representació d'Amparo Albors Gorris, demanda de judici verbal presentada contra Julio José Muñoz Guardiola, amb la pretensió que es declarara resolt, per no haver pagat la renda i les despeses assimilades, el contracte d'arrendament de l'habitatge siti a València a l'avinguda del Doctor Manuel Candela, número 6, porta 34a, subscrit l'1 de setembre de 2004. I declare resolt, per no haver pagat la renda i les despeses assimilades, el contracte d'arrendament relatiu a l'habitatge siti a València, avinguda del Doctor Manuel Candela, número 6, porta 34a, subscrit l'1 de setembre de 2004. En conseqüència, condemne el demandat a sotmetre's a aquesta declaració i a deixar lliure, vacu, expedit i a disposició del demandant aquest habitatge dins del termini legal, i en cas que no ho faça, en serà llançat en la data que s'ha assenyalat (dia 22 de maig de 2009 a les 10.30 hores o, si pertoca, en la nova data que fixe l'SCAC).   
Així mateix, condemne Julio José Muñoz Guardiola a pagar a Amparo Albors Gorris la quantitat de 9.270,71 euros (8.054,15 euros per rendes i 1.216,56 euros per despeses assimilades), més un interés anual igual a l'interés legal dels diners incrementat en dos punts des de la data d'aquesta resolució fins al moment que es faça efectiu el pagament de la quantitat principal a què es condemna.  
I també es condemna el demandat a pagar l'import de les rendes que es produïsquen fins a la data de la devolució voluntària de la possessió de l'habitatge per l'arrendatari, o si pertoca, fins al llançament.   
S'imposen les costes al demandat.   
Contra aquesta sentència pot interposar-se un recurs d'apel·lació, que s'haurà de preparar davant d'aquest Jutjat dins del termini de cinc dies següents al de la notificació.   
No s'admetrà el recurs a la part demandada si quan el prepara no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta.   
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.   
València, 15 de setembre de 2009.- El secretari judicial: Vicente Sorni Pérez.